DR3 fortsætter deres succes inden for CS-verden, og den licensfinansieret kanal vil i den kommende weekend endnu engang sende en CS:GO-turnering, når slutspillet ved IEM Katowice afvikles.

Skrevet af Emil Terkelsen – emil@esm.dk

DR3 har allerede vist BLAST Pro Series og ESL Pro League LAN-finalerne i Odense, men nu viser de en turnering, som ikke er på dansk jord, når de i weekenden viser IEM Katowice.

Det bliver Jacob “Pimp” Winneche og Andreas “JERN” Thomsen, der sammen med den nye vært for DR Sporten, Josefine Høgh, skal kommentere kvartfinalerne, semifinalerne og finalen i weekenden ved IEM Katowice.

Hele udsendelsen starter fredag eftermiddag, når de to kvartfinaler skal afvikles.

De to efterfølgende dage vil udsendelsen fortsætte direkte fra DR’s studie i Århus, hvor både semifinalerne og finalen vil blive vist på den danske tv kanal, DR3.

Herunder ses programmet for slutspillet:

Fredag den 2. marts 13:00 Kvartfinale #1 BO3 16:50 Kvartfinale #2 BO3 Lørdag den 3. marts 15:00 Semifinale #1 BO3 18:50 Semifinale #2 BO3 Søndag den 4. marts 17:00 Finale BO5